*Linjearbeid ved jernbanen*, 1874
*Til krig*, 1888
**Konstantin Apollonovitsj Savitskij** (russisk: Константин Аполлонович Савицкий; født 6. juni 1844, død 13. februar 1905) var en russisk kunstmaler av den realistiske skolen. Han var født i byen Taganrog, bodde der og i landsbyen Frankovka. I dag ligger Taganrog jern- og stålverk (TAGMET) på området der han bodde.

Oppvekst
--------

Savitskij-familien bodde i bygget der Taganrog gymnas holdt til. Familiefaren arbeidet som lege på gymnaset, som var en skole for gutter. Tidlig i barndommen viste Savitskij interesse for maling. Familien leide et sommerhus i Frankovka. Når han var på stranden mot Azovhavet sammen med foreldrene, likte han å lage skisser. Tegnetimene på gymnaset var av hans kjæreste stunder.

Livet endret seg uventet for tenåringen Savitskij da han gikk i femte klasse på Taganrog gymnas. Begge foreldrene døde brått. Savitskij flyttet til en onkel som bodde i dagens Latvia. Der gikk han på en privat kostskole inntil han fullførte skolen i 1862 og reiste til St. Petersburg.

Peredvizjniki og realisme
-------------------------

I St. Petersburg begynte Savitskij ved Det keiserlige kunstakademiet. Han utmerket seg tidlig som en av de beste studentene på akademiet. Maleriene hans i studietiden ble belønnet med sølvmedaljer, og for sitt bilde *Kain og Abel* (1871) mottok han en gullmedalje. Personlige kontakter med fremstående representanter i den russiske kulturverden, for eksempel Ilja Repin, Ivan Sjisjkin, Viktor Vasnetsov, Mark Antokolskij, Stasov og Nikolai Karamzin hadde stor innflytelse på den unge kunstnerens utvikling. 

Etter fullførte kunststudier i hjemlandet oppholdt han seg to år utenlands. Vel hjemkommet ble Savitskij medlem av Peredvizjniki-gruppen, en samling russiske realist-malere som i protest mot akademiske restriksjoner dannet et kunstnerkooperativ som drev vandreutstillinger fra 1870. Kunstverket *Linjearbeid på jernbanen* var et av de første maleriene viet arbeiderklassens livsvilkår. Titlene på kunstverkene hans, slik som *Mistet alle sine eiendeler i brannen*, *Til krig*, *Gjetere*, *Krutsjnik* og *Gatespråk ved skranken* viser hvilken retning kunsten hans utviklet seg i.

Maleren Savitskij la ned mer enn 20 års arbeide på undervisning av malerkunst på kunstskoler i Moskva, St. Petersburg og Penza. I 1897 fikk Konstantin Savitskij stilling ved *Det keiserlige kunstakademiet*.

Se også
-------

* Peredvizjniki

Referanser
----------

1. 1 2   Archive of Fine Arts, cs.isabart.org, abART person-ID 109394, besøkt 1. april 2021[Hentet fra Wikidata]
2. 1 2   Savitsky, Konstantin, oppført som Konstantin Savitsky[Hentet fra Wikidata]
3. 1 2   Brockhaus Enzyklopädie, oppført som Konstantin Apollonowitsch Sawizki, Brockhaus Online-Enzyklopädie-id sawizki-konstantin-apollonowitsch[Hentet fra Wikidata]
4. ↑   RKDartists, oppført som Konstantin Apollonovich Savitsky, RKD kunstner-ID 69922, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 17. desember 2014[Hentet fra Wikidata]
6. 1 2   Store sovjetiske encyklopedi (1969–1978), avsnitt, vers eller paragraf Савицкий Константин Аполлонович, besøkt 28. september 2015[Hentet fra Wikidata]
7. ↑   RKDartists, «Konstantin Apollonovich Savitsky», RKD kunstner-ID 69922[Hentet fra Wikidata]
8. ↑   Gemeinsame Normdatei, besøkt 1. januar 2015[Hentet fra Wikidata]

Portal: Kunst

| * v
* d
* r
Peredvizjniki |
| --- |
| Abram Arkhipov **·**  Nikolaj Ge **·** Nikolaj Jarosjenko **·** Nikolaj Kasatkin **·** Ivan Kramskoj **·** Arkhip Kuindzji **·** Isaak Levitan **·** Rafail Levitskij **·** Vladimir Makovskij **·** Vasilij Maksimov **·** Grigorij Mjasojedov **·** Leonid Pasternak **·** Vasilij Perov **·** Vasilij Polenov **·** Illarion Prjanisjnikov **·** Ilja Repin **·** Andrej Rjabusjkin **·** Konstantin Savitskij **·** Aleksej Savrasov **·** Valentin Serov **·** Emily Shanks **·** Ivan Sjisjkin **·** Vasilij Surikov **·** Apollinarij Vasnetsov **·** Viktor Vasnetsov |

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** VIAF **·** GND **·** LCCN **·** ISNI **·** ULAN **·** NKC **·** Discogs
 |